Scorpionidae

Se systematisk inndeling

Scorpionidae er en gruppe (familie) av skorpioner. Gruppen omfatter de største av de nålevende skorpionene, blant andre Pandinus imperator som kan bli over 20 centimeter lang og veie over 30 gram.

Utseende 

Forholdsvis slankbygde skorpioner med meget kraftige pedipalper (klør), ofte svarte på farge. De har et tykt, hardt skall. Brystplaten (sternum) er femkantet. Noen av artene blir temmelig store, for eksempel Pandinus imperator og Heterometrus swammerdami som kan bli over 20 centimeter lange.

Levevis 
Disse skorpionene lever mest i skog, men også på savanner. De fleste unngår svært tørre områder. De tilbringer dager i huler som de enten har gravd ut selv eller overtatt fra andre dyr, og går ut på jakt om natten. De fanger og knuser byttet med sine sterke klosakser, og bruker sjelden brodden.

Farlige arter 
Artene i denne familien er ikke kjent for å ha sterk gift, noen av de store artene kan trolig gjøre vel så mye skade med de sterke klosaksene som ved brodden. Imidlertid kan artene i slekten Heterometrus (Sørøst-Asia) og Nebo (Midtøsten) ha potensielt farlige stikk.

Utbredelse 

Familien i snever forstand er lever i Afrika og de sørlige delene av Asia. Diplocentrinae er utbredt over det meste av Jorda i varme områder.

Systematisk inndeling 

De artene som tidligere ble regnet som familiene Diplocentridae og Urodacidae hører nå til her.

 rekke Leddyr, Arthropoda
 underrekke Chelicerata
 klasse Edderkoppdyr, Arachnida – omfatter de landlevende cheliceratene
 underklasse Dromopoda
 gruppe Novogenuata
 orden skorpioner, Scorpionida (= Scorpiones)
 gruppe Neoscorpionina – alle de nålevende artene hører til her
 overfamilie Scorpionoidea 
 familie Scorpionidae Latreille, 1802
 underfamilie Scorpioninae Latreille, 1802
 slekten Heterometrus Ehrenberg, 1828
 slekten Opistophthalmus Koch, 1837
 slekten Pandinus Thorell, 1876
 slekten Scorpio Linnaeus, 1758
 underfamilie Diplocentrinae Karsch, 1880
 gruppe Diplocentrini Karsch, 1880
 slekten Bioculus Stahnke, 1968
 slekten Cazierius Francke, 1978
 slekten Didymocentrus Kraepelin, 1905
 slekten Diplocentrus Peters, 1861
 slekten Heteronebo Pocock, 1899
 slekten Oiclus Simon, 1880
 slekten Tarsoporosus Francke, 1978
 gruppe Nebini Kraepelin, 1905
 slekten Nebo Simon, 1878
 underfamilie Rugodentinae Bastawade, Sureshan & Radhakrishnan, 2005
 slekten Rugodentus Bastawade, Sureshan & Radhakrishnan, 2005
 underfamilie Urodacinae Pocock, 1893 (parfois considéré comme une famille Urodacidae)
 slekten Urodacus Peters, 1861
 slekten Aops Volschenk & Prendini, 2008

Kilder 

 Jan Ove Rein: The Scorpion Files- Scorpionidae

Eksterne lenker 
 
 Bildegalleri over familien

Skorpioner
Edderkoppdyr formelt beskrevet i 1802
Dyr formelt beskrevet av Pierre André Latreille